ເກີດ​ແຜ່ນ​ດິນ​ໄຫວ ຢູ່​ໃກ້​ເຂດ​ຊາຍ​ແດນ ເທີ​ກີ-ອີ​ຣ່ານ, ເສຍ​ຊີ​ວິດ 9 ຄົນໃນ ເທີ​ກີ
ເທີ​ກີ ແລະ ອີ​ຣ່ານ ແມ່ນ​ເຄີຍ​ຖືກ​ແຜ່ນ​ດິນ​ໄຫວ​ທີ່​ຮຸນ​ແຮງ​ມາ​ກ່ອນ​ແລ້ວ, ເຊິ່ງ​ບາງ​ຄັ້ງ​ໄດ້​ກໍ່​ໃຫ້​ມີ​ຜູ້​ເສຍ​ຊີ​ວິດ​ຈຳ​ນວນຫຼວງຫຼາຍ.
ແຜ່ນດິນໄຫວຄວາມແຮງ 5 7 ຢູ່ໃກ້ກັບເຂດຊາຍແດນລະຫວ່າງ ເທີກີ ກັບ ອີຣ່ານ ໃນຕອນເຊົ້າວັນອາທິດວານນີ້ ໄດ້ເຮັດໃຫ້ປະຊາຊົນເສຍຊີວິດ 9 ຄົນໃນປະເທດ ເທີກີ ແລະ ບາດເຈັບຢ່າງໜ້ອຍ 65 ຄົນໃນປະເທດ ອີຣ່ານ ອົງການສຳຫຼວດທໍລະນີວິທະຍາ ສະຫະລັດ ເວົ້າວ່າການສັ່ນສະເທືອນມີຈຸດສູນກາງຢູ່ໃນເມືອງ ຮາບາຊ-ອີ-ໂອລຢາ, ໃນແຂວງ ອາເຊີໄບຈານ ຕາເວັນຕົກຂອງ ອີຣ່ານ, ປະມານ 10 ກິໂລແມັດຫ່າງຈາກເຂດຊາຍແດນ ເທີກີ ແຕ່ການສັ່ນສະເທືອນດັ່ງກ່າວຮູ້ສຶກໄດ້ສ່ວນຫຼາຍໃນແຂວງ ແວນ ຂອງ ເທີກີ, ບ່ອນທີ່ 9 ຄົນ ລວມທັງເດັກນ້ອຍ 7 ຄົນໄດ້ເສຍຊີວິດ ແລະ 37 ຄົນບາດເຈັບ ຜູ້ອາໄສຢູ່ໃນບ້ານທີ່ໄດ້ຮັບຜົນກະທົບໄດ້ຊ່ວຍເຫຼືອກຳລັງທະຫານ ເທີກີ ຂຸດຄົ້ນຜ່ານຊາກຫັກພັງຂອງເຮືອນ ແລະ ໂຮງຮຽນເພື່ອຊອກຫາຜູ້ລອດຊີວິດ ອີຣ່ານ ໄດ້ລາຍງານຜູ້ໄດ້ຮັບບາດເຈັບຢ່າງໜ້ອຍ 65 ຄົນ ແລະ ຕຶກອາຄານເສຍຫາຍ ແຜ່ນດິນໄຫວຕາມຫຼັງມາຫຼາຍຄັ້ງ ຫຼື Aftershock ກໍສາມາດຮູ້ສຶກໄດ້ໃນວັນອາທິດວານນີ້, ເຊິ່ງແຮງທີ່ສຸດຖືກວັດແທກໄດ້ທີ່ 6 ຈຸດ ເທີກີ ແລະ ອີຣ່ານ ແມ່ນເຄີຍຖືກແຜ່ນດິນໄຫວທີ່ຮຸນແຮງມາກ່ອນແລ້ວ, ເຊິ່ງບາງຄັ້ງໄດ້ກໍ່ໃຫ້ມີຜູ້ເສຍຊີວິດຈຳນວນຫຼວງຫຼາຍ ແຜ່ນດິນໄຫວໃນປີ 2011 ທີ່ແຂວງ ແວນ ນັ້ນໄດ້ສັງຫານປະຊາຊົນຫຼາຍກວ່າ 600 ຄົນ ແຜ່ນດິນໄຫວໃນປີ 2017 ທີ່ໄດ້ເກີດຂຶ້ນໃນແຂວງ ເຄີມັນຊາ ຂອງ ອີຣ່ານ ໄດ້ສັງຫານ 620 ຄົນ ແຜນດິນໄຫວທີ່ຮ້າຍແຮງທີ່ສຸດຂອງ ອີີຣ່ານ ແມ່ນຄວາມແຮງ 7 4 ໃນເດືອນມິຖຸນາ 1990, ທີ່ໄດ້ເຮັດໃຫ້ປະຊາຊົນ 40,000 ເສຍຊີວິດໃນພາກເໜືອຂອງ ອີຣ່ານ